মুখার্জী ১৯৪৩ সালে কলকাতায় জন্মগ্রহণ করেছিলেন। তাঁর বাবা এ কে মুখার্জি একজন সফল ব্যারিস্টার ছিলেন, যিনি পরে সুপ্রিম কোর্টের বিচারকের পদ অলংকৃত করেন। বিচারপতি মুখার্জী ভারতীয় দর্শনের একজন পণ্ডিতও ছিলেন এবং নব্য-ন্যায় সাহিত্যে উল্লেখযোগ্য অবদান রেখেছিলেন। কল্যাণ এইভাবে এমন এক সামাজিক পরিবেশ বেড়ে উঠেছিলেন যেখানে পাণ্ডিত্য এবং সংস্কৃতিতে যথেষ্ট গুরুত্ব দেওয়া হত।
বিচারপতি মুখার্জীর ঘনিষ্ঠ বন্ধুদের মধ্যে সরোদ পণ্ডিত রাধিকা মোহন মৈত্রের মতো সংগীতজ্ঞ ছিলেন। তরুণ কল্যাণ ১৯৫৬ সালে মৈত্রের অধীনে প্রশিক্ষণ শুরু করেছিলেন। তিনি সেতারবাদক, কণ্ঠশিল্পী এবং সুরকার ডি টি জোশীর সাথেও পড়াশোনা করেছিলেন।

মুখার্জীর সংগীত শিক্ষা তাঁর পুরো কর্মজীবন জুড়ে নিরবচ্ছিন্নভাবে অব্যাহত ছিল, তবে এমন কিছু সময়সীমা গেছে যে সময় তিনি সরাসরি কোনও শিক্ষকের অধীনে ছিলেন না (১৯৬২-১৯৬৫৫ এবং ১৯৬৭-১৯৭৬)। এই বছরগুলিতে, ভারতীয় সংগীত জগৎ থেকে আপেক্ষিকভাবে বিচ্ছিন্নতা কাটিয়ে, মুখার্জী বিশ্বাস করতেন, আনুষ্ঠানিক প্রশিক্ষণের সময় সংগীতশিল্পী হিসাবে তাঁর যতটা উন্নতি হয়েছে এই সময়তেও তিনি ততটাই নিজেকে উন্নত করতে পেরেছিলেন। মুখার্জি গণিতবিদ এবং সরোদ বাদক এই দুই বিষয়েই অনন্য অভিজ্ঞতার অধিকারী হয়েছিলেন।

সংগীতশিল্পী হিসাবে
গণিতবিদ হিসাবে
প্রাথমিক জীবন
বহিঃসংযোগ